Timbroù Touva

200px|right|thumb| Marc’hegerien (1929)

Emañ Bro dTouva e kreiz Azia lec'hiet etre Rusia ha Mongolia. E 1921, dindan levezon ar Sovieded, e teuas da vezañ Republik Poblel Tannou Touva (ruseg : Тувинская Народная Республика).  Ur feur-emglev sinet e 1926 etre an Unaniezh Soviedel ha Republik Pobl Mongolia a gadarnaas he dizalc'hiezh, daoust ma ne voe ket anavezet ez-ofisiel gant Stadoù all ar bed. E 1944 e voe staget ouzh an Unaniezh Soviedel ha savet Oblast Emren Tuva. E 1961 e teuas da vezañ Republik Sokialour Soviedel Emren Tuvan. Abaoe 1992 eo Republik Tuva ezel eus Kevread Rusia.

Embannet e voe an timbroù touvanek kentañ e 1926. Ar rummad kentañ a ziskoueze ‘’Rod ar vuhez’’, arouez ar voudaegezh,  mui sifroù ha lizherennoù mongolek. Adalek 1927 e embannas Tannu Touva un heuliad timbroù liesliv o skeudenniñ gweledvaoù pe ur gartenn eus ar vro. War an timbroù-se, e stummoù liesseurt (hirrgarrezioù, tric’hornioù, romboù) e oa enskrivadurioù e mongoleg hag ivez ar gerioù "TOUVA" ha "postage".

Eus 1934 betek 1936 e voe lakaet e gwerzh ur c’hant timbr bennak (re ar postoù dre-nij en o zouez) o skeudenniñ ar pezh a oa, sañset, bezañ buhez annezidi ar vro : chaseourien, kouer war e draktour, paotr e gañval… Kavout a reer un niver mat a skeudennoù gant loened : kirvi-erc’h, kañvaled, yaked, gwiñvered… Bras e oa ment an timbroù, dic’hortoz o stumm.

Priziet e oa bet an timbroù-se gant dastumerien broioù ar C'hornôg e kreiz an  abalamour d'an ezotegezh a oa tro-dro da Tanu Tuva, da vravder ar skeudennoù liesliv. 

Hervez an enklaskerien e vije bet graet an timbroù a-drugarez d’un marc’hadour timbroù anvet Bela Sekula a oa deuet a-benn da gendrec’hiñ aotrouniezhioù Moskov ha Touva da broduiñ seurt dafar evit ar broioù estren. Treset e veze an timbroù e Moskov, moullet ha kachedt eno, ha hwerzhet d’an dastumerien dre hanterouriezh un embregerezh kenwerzh a reseve moneiz ar C’hornaoueg mod-se.

Ne oa ket ar skeudennoù embannet adsked eus buhez Touva. Unan eus an timbroù, da skouer, a ziskoueze ur c'hañval o redek e-kichen ur marc’h-du, pa ne oa ket eus hentoù-houarn e Touva d’ar c’houlz-se.

300px| right|thumb|Kartenn ar vro(1935)
300px|left|thumb|Ar redadeg (1935)

Un timbr all a ziskoueze un aerlestr bras en oabl, ha dindan ur marc’heger o parañ e selloù outañ. Douetañs zo e vije bet eus al lestr-se er vro e 1936…
Timbroù Touva a zo meneget e katalogoù bremañ, daoust ma vez goulennet gant an arbennigourien implij gwirion an timbroù.

Goude diskar an Unaniezh Soviedel ez eus bet embannet timbroù  faos da vat dindan anv Tuva, o skeudenniñ Bart Simpson, an Teletubbies pe Led Zeppelin…

 Levrlennadur  
Blekhman, Samuel (Eng. trans. by Ron Hogg). (1997) The Postal History and Stamps of Tuva. Woodbridge, VA: Scientific Consulting Services Int.
Mirr, Albert J. (1995) Tannu Tuva Catalog. Tannu Tuva Collectors Society Inc.
Young, Ian (2003). "Whatever Happened to Tannu Touva?", American Philatelist, Vol. 117, No. 1, January 2003.

Pennad kar
 Timbroù Mongolia

Touva